ཆེས་ངོ་མཚར་ཆེ་བ་ནི་ཨའེ་ཨེར་སི་བྲག་རྡོ་ཆེན་པོའི་ཁ་དོག་ནི་ཉིན་གཅིག་གི་དུས་ཡུན་ནང་ཉི་མའི་འོད་ཟེར་འཕྲོས་པའི་དུས་ཚོད་མི་འདྲ་བ་ལས་སྣ་ཚོགས་སུ་འགྱུར་བ་སྟེ།ཐོ་རངས་ཀྱི་དུས་སུ་བྲག་རྡོ་ཆེན་པོ་དེས་ཁ་དོག་ནག་པོའི་ཕྱུ་བ་རིང་བོ་ཞིག་གྱོན་པ་ལྟར་བྱིན་ཆགས་པའི་ངང་ས་གཞིའི་སྟེང་དུ་ཉལ་སྟབས་སུ་ཡོད་པ་དང་།ཉི་ཤར་གྱི་དུས་སུ་མདོག་དམར་སྐྱའི་ཕྱི་གོས་ཤིག་གྱོན་པ་དང་འདྲ་ལ།ཉིན་གུང་ལ་སྐྱེ་སྟོབས་ཀྱི་དཔལ་འབར་བའི་མདོག་ངང་སེར་ཅན་གྱི་དབྱར་ལྭར་བརྗེས་པ་དང་མཚུངས།ཉི་མ་ནུབ་དུས་བྲག་རྡོ་ཆེན་པོ་དེས་ཁ་དོག་རྣམ་པར་བཀྲ་བའི་སྨད་གཡོགས་ཤིག་བཀླུབས་པ་ལྟ་བུར་གཡའ་དག་པའི་ནམ་མཁའི་འོག་ཏུ་མེ་ལྕེ་ལྷབ་ལྷུབ་ཏུ་འབར་བའི་དོ་ཟླར་འཁུམས།མུན་ཡོངས་སུ་རུབ་ལ་ཉེ་དུས་བྲག་རྡོ་ཆེན་པོ་དེས་བྲེལ་བྲེལ་འཚུབ་འཚུབ་ངང་མདོག་ཁམ་སེར་ཅན་གྱི་དགོང་དྲོའི་གཟབ་གོས་ཤིག་གྱོན་པ་ཇི་བཞིན་དུ་མཆིས།དེ་ལྟ་བུའི་འགྱུར་བ་དེ་ཉིན་ཐོག་ཉིན་དང་ལོ་ཐོག་ལོ་བརྩེགས་ཀྱི་ཨའེ་ཨེར་སི་བྲག་རྡོ་ཆེན་པོས་སྐྱོ་ངལ་མེད་པར་མཛེས་ཤིང་དོ་ཟླ་བྲལ་བའི་དུས་གོས་འཁྲབ་སྟོན་བྱེད་བཞིན་ཡོད་པས།གནས་སྐོར་བ་དག་གི་མིག་གི་གསོས་སུ་གྱུར།